4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์

บริษัทฯ ประกอบธุรกิจผลิตและจัดจำหน่ายผลิตภัณฑ์อีเล็คโทรนิคส์
โดยผลิตภายใต้เครื่องหมายการค้าของลูกค้าในรูปแบบของ Original Equipment
Manufacturing (OEM) ซึ่งผลิตภัณฑ์ต่าง ๆ ส่วนใหญ่จะได้รับการวิจัยและออกแบบจากลูกค้า
โดยลูกค้าจะเป็นผู้ส่งสินค้าต้นแบบให้กับบริษัทฯ เพื่อทำการผลิตให้กับลูกค้า
และผลิตภายใต้เครื่องหมายการค้าของลูกค้า สำหรับในรูปแบบของ Original Design
Manufacturing (ODM)
ซึ่งผลิตภัณฑ์ที่ผลิตให้กับลูกค้านั้นจะเป็นการวิจัยและออกแบบเองโดยบริษัทฯ ทั้งนี้การผลิตทั้ง 2
ในรูปแบบไม่ว่าจะเป็นแบบ OEM หรือ ODM นั้นสามารถเรียกรวมกันได้คือ Electronic
Manufacturing Services (EMS)
ซึ่งเป็นการผลิตสินค้าให้กับลูกค้าภายใต้เครื่องหมายการค้าของลูกค้า บริษัทฯ
เน้นให้มีการควบคุมการผลิตอย่างใกล้ชิดทุกขั้นตอนทำให้การผลิตมีความแม่นยำสูง
ผลิตภัณฑ์ของบริษัทฯ สามารถแบ่งออกได้ 2 กลุ่มคือ กลุ่มอุปกรณ์ประกอบคอมพิวเตอร์
และกลุ่มอุปกรณ์โทรคมนาคม โดยมีรายละเอียดดังนี้

4.1.1 กลุ่มอุปกรณ์ประกอบคอมพิวเตอร์

ผลิตภัณฑ์ในกลุ่มอุปกรณ์คอมพิวเตอร์ ได้แก่ เครื่องพิมพ์เอกสาร (Printer), เครื่องพิมพ์เอกสาร
Multi function, แผงวงจรสำหรับ Hard Disk, แผงวงจร PC สำหรับ External Hard
Disk Drive , แผงวงจรสำหรับกล้องดิจิตอล เป็นต้น
ซึ่งผลิตให้กับลูกค้าภายใต้เครื่องหมายการค้าต่าง ๆ เช่น

(1) เครื่องพิมพ์เอกสารระบบพ่นหมึก (Ink-Jet Printer)

เป็นเครื่องพิมพ์ที่ทำงานตามคำสั่งของคอมพิวเตอร์ 
โดยวิธีการพ่นหมึกโดยตรงลงบนกระดาษโดยหัวพิมพ์ จะบรรจุหมึกเป็นแบบ  Ink Cartridge
การพ่นหมึกออกมานี้มีอยู่ 2 แบบ คือ แบบใช้ความร้อน (heating/cooling (thermal)
inkjet method) และแบบ mechanical method
การพิมพ์ระบบอิงค์เจ็ตในปัจจุบันได้คุณภาพที่ดีมากทั้งนี้ขึ้นอยู่กับคุณภาพของกระดาษ ที่นำมาใช้พิมพ์
เนื่องจากหมึกพิมพ์จำเป็นต้องการกระดาษที่ซึมซับหมึกได้ง่ายและรวดเร็ว 
ไม่เช่นนั้นจะให้เลอะได้ง่าย

(2) เครื่องพิมพ์เอกสาร Multi function

นอกจากการการพิมพ์งานซึ่งถือเป็นคุณสมบัติพื้นฐานของเครื่องพิมพ์หรือเครื่องพริ้นเตอร์โดยทั่วไปแล้ว
เครื่องพิมพ์เอกสารแบบ Multi function ยังมีฟังก์ชั่นอื่น ๆ อีกด้วย เช่น
การเป็นเครื่องสแกนเนอร์ เครื่องถ่ายเอกสาร รวมถึงเครื่องโทรสาร (Fax) ในตัวด้วย
ซึ่งเครื่องพิมพ์ประเภทนี้มีข้อดีคือ นอกจากการพิมพ์งานแล้ว ยังสามารถใช้งานอเนกประสงค์ ทั่ว ๆ
ไปได้ คุณสมบัติของการพิมพ์บนเครื่องมัลติฟังก์ชั่นนี้มีให้เลือกทั้งแบบที่เป็นอิงค์เจ็ตหรือแบบเลเซอร์
ซึ่งแต่ละแบบนั้นก็จะมีวัตถุประสงค์ในการใช้งานที่แตกต่างกันออกไป เช่น
หากผู้ใช้ต้องการสีสันของผลงานที่พิมพ์ออกมางดงาม คมชัด เครื่องพิมพ์มัลติฟังก์ชั่นแบบอิงค์เจ็ต
อาจเหมาะสมกว่าแบบเลเซอร์ แต่อาจจะมีความเร็วในการพิมพ์ช้ากว่าแบบเลเซอร์
ซึ่งตรงตามคุณสมบัติของเครื่องพิมพ์แบบอิงค์เจ็ตนั่นเอง ส่วนถ้าหากเป็นแบบเลเซอร์นั้น
ก็อาจจะมีข้อดีที่แตกต่างกัน คือ ความเร็วในการพิมพ์งานที่เหนือกว่าแบบอิงค์เจ็ต
แต่ส่วนที่ขาดไปก็คือ สีสันของผลงานเหล่านั้น
ซึ่งหากจะเลือกข้อดีของเครื่องพิมพ์มัลติฟังก์ชั่นประเภทไหน
ต้องพิจารณาตามงานและวัตถุประสงค์ที่จะนำไปใช้เป็นสำคัญ เครื่องพิมพ์แบบมัลติฟังก์ชั่นนี้
เหมาะสำหรับงานในออฟฟิศขนาดเล็ก โดยมีรูปแบบในการเลือกใช้งานแยกออกเป็น 2
ประเภทด้วยกันคือ

-   เป็นมัลติฟังก์ชั่นที่รวมความสามารถของแฟกซ์และพริ้นเตอร์เข้าด้วยกันและมีสแกนเนอร์ประกอบอยู่ในตัวเครื่องพิมพ์ด้วย
    แต่ลักษณะของสแกนเนอร์เป็นแบบฟีดอิน คือ การป้อนกระดาษจากทางด้านบนของตัวเครื่อง
    สามารถสแกนเอกสารได้เฉพาะแบบกระดาษแผ่นเดียว
    ซึ่งกระดาษที่นำไปสแกนกำหนดให้ใช้ขนาด A4 เท่านั้น

-   เป็นแบบที่รวมเอาความสามารถของเครื่องพิมพ์หรือพริ้นเตอร์และสแกนเนอร์อยู่ในตัวเดียวกันและเป็นเครื่องถ่ายเอกสารไปด้วยในตัวซึ่งลักษณะของมัลติฟังก์ชั่นพริ้นเตอร์ในรูปแบบนี้กำลังได้รับความนิยมอย่างมากในปัจจุบันโดยมีข้อดีคือมีลักษณะที่โดดเด่นและมีคุณสมบัติที่เหมาะแก่การใช้งานที่เหนือกว่าและเหมาะสมกว่าโดยเฉพาะเรื่องของความอเนกประสงค์ในสำนักงานขนาดเล็กที่ต้องการใช้เครืองถ่ายเอกสารไปด้วยในตัว

(3) แผงวงจรสำหรับ Hard Disk

แผงวงจรอีเล็คโทรนิคส์ Printed Circuit Board Assembly (PCBA)
เป็นแผงวงจรที่สร้างขึ้นเพื่อควบคุมการทำงานของระบบอีเล็คโทรนิคส์สำหรับ Hard Disk
โดยบริษัทฯ ได้ใช้เทคโนโลยี SMT (Surface Mount Technology)
เข้ามาใช้ในกระบวนการผลิต PCBA ซึ่งแผงวงจรสำหรับ Hard Disk
นี้เป็นสินค้าประเภทกึ่งสำเร็จรูปที่บริษัทฯได้ผลิตให้กับลูกค้าเพื่อให้ลูกค้านำเข้าไปประกอบในผลิตภัณฑ์
Hard Disk ต่อไป

(4) External Hard Disk Drive เป็นอุปกรณ์สำหรับใช้จัดเก็บข้อมูลแบบพกพา
    ซึ่งมีความโดดเด่นที่ความจุในการจัดเก็บข้อมูลจะมีการพัฒนาให้เพิ่มมากขึ้นในขณะที่รูปลักษณ์ภายนอกเล็กลง

(5) แผงวงจรสำหรับกล้องดิจิตอล

แผงวงจรอีเล็คโทรนิคส์ Printed Circuit Board Assembly (PCBA)
สำหรับกล้องถ่ายรูประบบดิจิตอล
เป็นแผงวงจรอีเล็คโทรนิคส์ที่ใช้ควบคุมระบบการทำงานของกล้องดิจิตอล
โดยลักษณะโครงสร้างจะแตกต่างกับ แผงวงจรสำหรับ Hard Disk แต่จะใช้เทคโนโลยี SMT
ในการผลิตเช่นเดียวกัน

4.1.2 กลุ่มอุปกรณ์โทรคมนาคม

ผลิตภัณฑ์ในกลุ่มอุปกรณ์โทรคมนาคม ได้แก่

(1) เครื่องรับสัญญาณดาวเทียม (Set Top Box)

  เป็นเครื่องที่ใช้สำหรับแปลงสัญญาณเป็นสัญญาณภาพและเสียงเป็นระบบดิจิตอล
  สามารถนำไปใช้งานได้กับระบบจานดาวเทียม และสายเคเบิล

(2) อุปกรณ์สื่อสารอื่น ๆ

  โดยเป็นอุปกรณ์นอกเหนือจากข้างต้น เช่น อุปกรณ์ต่อพ่วงหูฟังโทรศัพท์เคลื่อนที่แบบไร้สาย
  (Bluetooth headset) เป็นต้น

สิทธิประโยชน์ด้านการส่งเสริมการลงทุน

บริษัทฯ ได้รับสิทธิพิเศษด้านภาษีอากรจากกรมส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 สำหรับกิจการผลิตอิเล็คทรอนิกส์สำเร็จรูปและชิ้นส่วนอิเล็คทรอนิกส์
โดยการอนุมัติของคณะกรรมการส่งเสริมการลงทุนภายใต้เงื่อนไขต่างๆที่กำหนดไว้
บริษัทฯได้รับสิทธิประโชยน์ทางด้านภาษีอากรโดยมีสาระสำคัญ เป็นดังนี้

+-----------+--------+---------+---------+---------+--------+---------+
| เลขท      | 13     | 1       | 2       | 1       | 10     | 1       |
| ี่บัตรส่งเสริม | 09(2)/ | 992(2)/ | 231(2)/ | 041(1)/ | 42(1)/ | 701(2)/ |
|           |        |         |         |         |        |         |
| สิทธิแ      | 2550   | 2550    | 2551    | 2553    | 2553   | 2554    |
| ละประโยชน์ |        |         |         |         |        |         |
+===========+========+=========+=========+=========+========+=========+
| 1         | 5 ปี    | 5 ปี     | 5 ปี     | 8 ปี     | 8 ปี    | 5 ปี     |
| .  ได้รับยก |        |         |         |         |        |         |
| เว้นภาษีเงิน | (นับ    | (น      | (น      | (น      | (นับ    | (น      |
| ได้นิติบุคคลส | จากวันที่ | ับจากวันที่ | ับจากวันที่ | ับจากวันที่ | จากวันที่ | ับจากวันที่ |
| ำหรับกำไรส | 4      | 24      | 2       | 1       | 2      | 1       |
| ุทธิที่ได้จากก | มิถุนายน | ตุลาคม   | มกราคม  | เมษายน  | มิถุนายน | มกราคม  |
| ารประกอบก | 2550   | 2550 ถึง | 2552 ถึง | 2554 ถึง | 2554   | 2556 ถึง |
| ิจการที่ได้รับ | ถึง 3   | 23      | 1       | 31      | ถึง 1   | 31      |
| การส่งเสริม | มิถุนายน | ตุลาคม   | มกราคม  | มีนาคม   | มิถุนายน | ธันวาคม  |
|           | 2555)  | 2555    | 2557)   | 2562)   | 2562)  | 2560)   |
|   ใน      |        |         |         |         |        |         |
| กรณีที่กิจการ |        |         |         |         |        |         |
| ขาดทุนในระ |        |         |         |         |        |         |
| หว่างเวลาท |        |         |         |         |        |         |
| ี่ได้รับยกเว้น |        |         |         |         |        |         |
|   ให้นำขาด |        |         |         |         |        |         |
| ทุนประจำปีท |        |         |         |         |        |         |
| ี่เกิดขึ้นในระ |        |         |         |         |        |         |
| หว่างเวลาน |        |         |         |         |        |         |
| ั้นไปหักออกจ |        |         |         |         |        |         |
| ากกำไรสุทธ |        |         |         |         |        |         |
| ิที่เกิดขึ้นภาย |        |         |         |         |        |         |
| หลังระยะเว |        |         |         |         |        |         |
| ลาได้รับยกเ |        |         |         |         |        |         |
| ว้นได้ไม่เกิน |        |         |         |         |        |         |
|   5       |        |         |         |         |        |         |
|   ปีน      |        |         |         |         |        |         |
| ับแต่วันพ้นกำ |        |         |         |         |        |         |
| หนดเวลานั้น |        |         |         |         |        |         |
|   โดยจะเ  |        |         |         |         |        |         |
| ลือกหักจากก |        |         |         |         |        |         |
| ำไรสุทธิของ |        |         |         |         |        |         |
| ปีใดปีหนึ่งหร |        |         |         |         |        |         |
| ือหลายปีก็ได้ |        |         |         |         |        |         |
+-----------+--------+---------+---------+---------+--------+---------+
| 2.        |       |        |        |        |       |        |
|   ได้รับยกเ |        |         |         |         |        |         |
| ว้นไม่ต้องนำ |        |         |         |         |        |         |
| เงินปันผลจา |        |         |         |         |        |         |
| กกิจการที่ได |        |         |         |         |        |         |
| ้รับการส่งเส |        |         |         |         |        |         |
| ริมซึ่งได้รับย |        |         |         |         |        |         |
| กเว้นตามข้อ |        |         |         |         |        |         |
|     1     |        |         |         |         |        |         |
|     ข้างต้น |        |         |         |         |        |         |
|     ไปรว  |        |         |         |         |        |         |
| มคำนวณเพื่อ |        |         |         |         |        |         |
| เสียภาษีเงิน |        |         |         |         |        |         |
| ได้ตลอดระย |        |         |         |         |        |         |
| ะเวลาที่ผู้ได |        |         |         |         |        |         |
| ้รับการส่งเส |        |         |         |         |        |         |
| ริมได้รับยกเ |        |         |         |         |        |         |
| ว้นภาษีเงินไ |        |         |         |         |        |         |
| ด้นิติบุคคลนั้น |        |         |         |         |        |         |
+-----------+--------+---------+---------+---------+--------+---------+
| 3.        |       |        |        |        |       |        |
|  ได้รับลดหย |        |         |         |         |        |         |
| ่อนภาษีเงินไ |        |         |         |         |        |         |
| ด้นิติบุคคลสำ |        |         |         |         |        |         |
| หรับกำไรสุท |        |         |         |         |        |         |
| ธิที่ได้รับจาก |        |         |         |         |        |         |
| การลงทุนใน |        |         |         |         |        |         |
| อัตราร้อยละ |        |         |         |         |        |         |
|     50    |        |         |         |         |        |         |
|           |        |         |         |         |        |         |
|   ของอัตรา |        |         |         |         |        |         |
| ปกติมีกำหนด |        |         |         |         |        |         |
|     5 ปี   |        |         |         |         |        |         |
|     นับ    |        |         |         |         |        |         |
| จากวันที่พ้นก |        |         |         |         |        |         |
| ำหนดตามข้อ |        |         |         |         |        |         |
|     1     |        |         |         |         |        |         |
+-----------+--------+---------+---------+---------+--------+---------+
| 4.  ไ     |       |        |        |        |       |        |
| ด้รับอนุญาตใ |        |         |         |         |        |         |
| ห้หักค่าขนส่ง |        |         |         |         |        |         |
|           |        |         |         |         |        |         |
|    ค่าไฟฟ้า |        |         |         |         |        |         |
|     แ     |        |         |         |         |        |         |
| ละค่าประปา |        |         |         |         |        |         |
|     2     |        |         |         |         |        |         |
|     เท่า   |        |         |         |         |        |         |
| ของค่าใช้จ่า |        |         |         |         |        |         |
| ยดังกล่าวเป |        |         |         |         |        |         |
| ็นระยะเวลา |        |         |         |         |        |         |
|     10 ปี  |        |         |         |         |        |         |
|           |        |         |         |         |        |         |
|  นับแต่วันที่เ |        |         |         |         |        |         |
| ริ่มมีรายได้จ |        |         |         |         |        |         |
| ากการประก |        |         |         |         |        |         |
| อบกิจการนั้น |        |         |         |         |        |         |
+-----------+--------+---------+---------+---------+--------+---------+
| 5.        | 1 ปี    | 5 ปี     | 1 ปี     | 1 ปี     | 5 ปี    | 1 ปี     |
|  ได้รับยกเว | นับแต่วัน | นับแต    | นับแต    | นับแต    | นับแต่วัน | นับแต    |
| ้นอากรขาเข | ที่นำเข้า | ่วันที่นำเข | ่วันที่นำเข | ่วันที่นำเข | ที่นำเข้า | ่วันที่นำเข |
| ้าสำหรับวัตถ | ครั้งแรก | ้าครั้งแรก | ้าครั้งแรก | ้าครั้งแรก | ครั้งแรก | ้าครั้งแรก |
| ุดิบและวัสดุจ |        |         |         |         |        |         |
| ำเป็นที่ต้องน |        |         |         |         |        |         |
| ำเข้ามาจาก |        |         |         |         |        |         |
| ต่างประเทศ |        |         |         |         |        |         |
|           |        |         |         |         |        |         |
|    เพื่อใช้ใ |        |         |         |         |        |         |
| นการผลิตเพ |        |         |         |         |        |         |
| ื่อการส่งออก |        |         |         |         |        |         |
+-----------+--------+---------+---------+---------+--------+---------+
| 6.        | 1 ปี    | 5 ปี     | 1 ปี     | 1 ปี     | 5 ปี    | 1 ปี     |
|   ได้รับยกเ | นับแต่ว  | นับแ     | นับแต    | นับแ     | นับแต่วัน | นับแต    |
| ว้นอากรขาเ | ันนำเข้า | ต่วันนำเข | ่วันที่นำเข | ต่วันนำเข | ที่นำเข้า | ่วันที่นำเข |
| ข้าสำหรับขอ | ครั้งแรก | ้าครั้งแรก | ้าครั้งแรก | ้าครั้งแรก | ครั้งแรก | ้าครั้งแรก |
| งที่ผู้ได้รับกา |        |         |         |         |        |         |
| รส่งเสริมนำ |        |         |         |         |        |         |
| เข้ามาเพื่อส |        |         |         |         |        |         |
| ่งกลับออกไป |        |         |         |         |        |         |
+-----------+--------+---------+---------+---------+--------+---------+
| 7.        |       | -       | -       | -       | -      | -       |
|  ได้รับอนุญา |        |         |         |         |        |         |
| ตให้หักเงินไ |        |         |         |         |        |         |
| ด้พึงประเมิน |        |         |         |         |        |         |
| เป็นจำนวนเ |        |         |         |         |        |         |
| ท่ากับร้อยละ |        |         |         |         |        |         |
|     5     |        |         |         |         |        |         |
|           |        |         |         |         |        |         |
|   ของรายไ |        |         |         |         |        |         |
| ด้ที่เพิ่มขึ้นจา |        |         |         |         |        |         |
| กปีก่อนจากก |        |         |         |         |        |         |
| ารส่งออกเป |        |         |         |         |        |         |
| ็นระยะเวลา |        |         |         |         |        |         |
|     10 ปี  |        |         |         |         |        |         |
|     นับแต่ว |        |         |         |         |        |         |
| ันที่มีรายได้จ |        |         |         |         |        |         |
| ากการประก |        |         |         |         |        |         |
| อบกิจการนั้น |        |         |         |         |        |         |
|     ทั้งนี้   |        |         |         |         |        |         |
|     รายไ  |        |         |         |         |        |         |
| ด้จากการส่ง |        |         |         |         |        |         |
| ออกของปีนั้น |        |         |         |         |        |         |
|     ๆ     |        |         |         |         |        |         |
|           |        |         |         |         |        |         |
|  จะต้องไม่ต |        |         |         |         |        |         |
| ่ำกว่ารายได |        |         |         |         |        |         |
| ้จากการส่งอ |        |         |         |         |        |         |
| อกเฉลี่ยของ |        |         |         |         |        |         |
|     3     |        |         |         |         |        |         |
|     ปีย้อ   |        |         |         |         |        |         |
| นหลังยกเว้น |        |         |         |         |        |         |
|     2     |        |         |         |         |        |         |
|     ปีแรก  |        |         |         |         |        |         |
+-----------+--------+---------+---------+---------+--------+---------+
| เงื่อนไข    |        |         |         |         |        |         |
+-----------+--------+---------+---------+---------+--------+---------+
| 1.        | 88,4   | 70,     | 150,    | 152,    | 212,0  | เครื่องค  |
| กำลังการ   | 62,000 | 000,000 | 000,000 | 000,000 | 00,000 | ิดเลขและ |
| ผลิตต่อปีรวม | ชุด     | ชุด      | ชุด      | ชุด      | ชุด     | ปริ้นเตอร์ |
| ปีละประมาณ |        |         |         |         |        | 73,     |
|           |        |         |         |         |        | 000,000 |
|           |        |         |         |         |        | ชิ้น/ปี    |
|           |        |         |         |         |        | PCBA    |
|           |        |         |         |         |        | และกึ่ง   |
|           |        |         |         |         |        | สำเร็จรูป |
|           |        |         |         |         |        | 2,      |
|           |        |         |         |         |        | 000,000 |
|           |        |         |         |         |        | ชิ้น/ปี    |
+-----------+--------+---------+---------+---------+--------+---------+
| (         | 24     | 24      | 24      | 24      | 24     | 24      |
| เวลาทำงาน | ชั่วโม   | ชั่วโ     | ชั่วโ     | ชั่วโ     | ชั่วโม   | ชั่วโ     |
| 24        | งต่อวัน: | มงต่อวัน: | มงต่อวัน: | มงต่อวัน: | งต่อวัน: | มงต่อวัน: |
| ชั่วโมง/วัน  | 365    | 365     | 365     | 300     | 300    | 300     |
| : 365     | วันต่อปี  | วันต่อปี   | วันต่อปี   | วันต่อปี   | วันต่อปี  | วันต่อปี   |
| วัน/ปี)     |        |         |         |         |        |         |
+-----------+--------+---------+---------+---------+--------+---------+
| 2.        | จ      | จังหว    | จังหวัดส  | จังหวัดส  | จังหวัด  | จังหวัดส  |
| ที่ตั้งโรงงาน | ังหวัดสม | ัดเพชรบุรี | มุทรสาคร | มุทรสาคร | เพชรบุรี | มุทรสาคร |
|           | ุทรสาคร |         |         |         |        |         |
+-----------+--------+---------+---------+---------+--------+---------+

4.2 การตลาดและภาวะการแข่งขัน

4.2.1 การตลาด

กลยุทธ์การแข่งขัน

(1) ด้านผลิตภัณฑ์

บริษัทฯ ให้ความสำคัญอย่างมากในกลยุทธ์ด้านผลิตภัณฑ์
โดยมุ่งความเป็นเลิศทางด้านคุณภาพของผลิตภัณฑ์
โดยมีการตรวจสอบคุณภาพของวัตถุดิบและผลิตภัณฑ์ในทุกขั้นตอนการผลิต
เช่นการตรวจสอบคุณภาพของวัตถุดิบโดยทำการสุ่มตรวจตามอัตราส่วนของวัตถุดิบที่ได้รับ,
การนำชิ้นส่วนต่าง ๆ มาทำการประกอบ, การเข้าสู่สายการผลิตหลัก (Main Assembly),
การตรวจสอบโครงสร้างภายนอกของสินค้าที่ผลิตทุกเครื่อง (IPQC)
และการสุ่มตรวจระบบการทำงานของสินค้าก่อนเข้าสู่กระบวนการบรรจุภัณฑ์ เป็นต้น
เพื่อทำให้ผลิตภัณฑ์ของบริษัทฯ ได้รับความไว้วางใจและมั่นใจในคุณภาพ
ประกอบกับการยอมรับจากลูกค้าอีกด้วย

ทั้งนี้บริษัทฯ มีระบบการจัดการและควบคุมคุณภาพของสินค้าที่ดี (Total Quality Management :
TQM) เพื่อให้สินค้าที่ผลิตมีคุณภาพมาตรฐานที่สูงและสม่ำเสมอ และบริษัทฯ
ยังมีสายการผลิตที่ยืดหยุ่นสามารถรองรับผลิตภัณฑ์ได้หลากหลายประเภท
รวมทั้งยังการวิจัยและพัฒนาเพื่อปรับปรุงเทคโนโลยีในการผลิตอยู่อย่างสม่ำเสมอ
เพื่อสร้างความแตกต่างกับคู่แข่งขันและสามารถตอบสนองความพึงพอใจแก่ลูกค้าได้อย่างสูงสุด

อีกทั้งบริษัทฯ ยังได้รับการรับรองคุณภาพ ทำให้ลูกค้ามั่นใจในผลิตภัณฑ์ที่บริษัทฯ ผลิตมากยิ่งขึ้น
โดยมีรายละเอียดดังนี้

การรับรองคุณภาพ

-   การรับรองคุณภาพตามมาตรฐานสากล จาก British Approvals Board of
    Telecommunication (BABT)

-   มอก. จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม

-   ISO9001 Version 2000 จาก AFAQ & Bestcert (Thailand) Co.,Ltd.

-   ISO14001 Version 1996 จาก AFAQ & Bestcert (Thailand) Co.,Ltd.

-   QS9000 จาก AFAQ & Bestcert (Thailand) Co.,Ltd.

-   การรับรองความสามารถห้องปฏิบัติการทดสอบตามข้อกำหนดของ มอก.17025:2543
    (ISO/IEC 17025:1999) จากสำนักงานมาตรฐานผลิตภัณฑ์อุตสาหกรรม

(2) ต้นทุนผลิตภัณฑ์

บริษัทฯ มีการบริหารต้นทุนผลิตภัณฑ์รวมทั้งมีการวิจัยและพัฒนา
ที่มุ่งเน้นในการเป็นผู้นำทางต้นทุนโดยมีต้นทุนผลิตภัณฑ์ที่ต่ำ เพื่อตอบสนองต่อความต้องการของลูกค้า
เนื่องจากการผลิตส่วนใหญ่จะเป็นการผลิตให้กับลูกค้าภายใต้เครื่องหมายการค้าของลูกค้าเอง
(Electronic Manufacturing Services : EMS)
ดังนั้นการสร้างความแตกต่างกับคู่แข่งขันในอุตสาหกรรมผลิตภัณฑ์อีเล็คโทรนิคส์แบบ EMS
กลยุทธ์ทางด้านราคาขายจึงเป็นกลยุทธ์ที่สำคัญในอุตสาหกรรมนี้
ดังนั้นการมีต้นทุนที่ต่ำจึงมีความจำเป็นอย่างยิ่ง และช่วยส่งเสริมให้บริษัทฯ
มียอดขายที่เพิ่มขึ้นและป้องกันคู่แข่งขันรายใหม่ที่จะเข้ามาในอุตสาหกรรมนี้อีกด้วย นอกจากนี้บริษัทฯ
มีการพัฒนาสายการผลิตให้สามารถรักษาระดับต้นทุนอย่างสม่ำเสมอ
และปรับปรุงการทำงานและเครื่องจักรให้มีประสิทธิภาพอยู่เสมอเพื่อทำให้มีการสูญเสียน้อยที่สุด
(Lean Manufacturing) ทั้งนี้บริษัทฯ
ยังมีเป้าหมายที่จะใช้ประโยชน์จากเครื่องจักรให้ได้มากที่สุด ประกอบกับบริษัทฯ
เป็นผู้ผลิตรายใหญ่และมีความสัมพันธ์อันดีกับผู้จำหน่ายวัตถุดิบส่งผลให้ราคาต้นทุนวัตถุดิบต่ำอีกด้วย
นอกจากนี้เพื่อการลดต้นทุนแต่ยังคงประสิทธิภาพในการผลิตสินค้านั้น
บริษัทฯยังมุ่งเน้นการพัฒนาด้านระบบเทคโนโลยีต่างๆ
เพื่อนำเข้าช่วยในการดำเนินการผลิตและระบบการประมวลผลทำให้บริษัทฯสามรถรับรู้การผลิตได้แบบเรียวไทม์และสามารถแก้ไขปัญหาที่เกิดขึ้นได้ทันท่วงทีอีกด้วย

(3) การกำหนดราคาผลิตภัณฑ์

บริษัทฯ มีนโยบายในการกำหนดราคาผลิตภัณฑ์ให้สอดคล้องกับราคาตลาด
อยู่ในระดับราคาที่สามารถแข่งขันได้ โดยคำนึงถึง คุณภาพสินค้า ต้นทุนการผลิต เช่น ราคาวัตถุดิบ
ค่าแรงงาน อัตราแลกเปลี่ยน และค่าขนส่ง เป็นต้น
ทั้งนี้โดยปกติในธุรกิจการผลิตสินค้าอีเล็คโทรนิคส์ให้กับลูกค้าภายใต้เครื่องหมายการค้าของลูกค้าเอง
(Electronic Manufacturing Services: EMS)
นั้นระดับราคาเบื้องต้นจะถูกกำหนดโดยลูกค้าก่อน ซึ่งบริษัทฯ
จะนำมาพิจารณาในการกำหนดราคาผลิตภัณฑ์ของบริษัทฯ ด้วย
อย่างไรก็ตามกลยุทธ์ด้านราคาเป็นส่วนหนึ่งที่บริษัทฯ
ให้ความสำคัญอย่างมากเพื่อใช้สร้างความแตกต่างจากคู่แข่งขัน
และเพื่อป้องกันคู่แข่งขันรายใหม่ที่จะเข้ามาในอุตสาหกรรมนี้อีกด้วย

(4) การบริการและการจัดส่งผลิตภัณฑ์ที่ตรงต่อเวลา

จากกลยุทธ์ต่าง ๆ ข้างต้นแล้ว บริษัทฯ
ยังให้ความสำคัญต่อการบริการและการส่งมอบผลิตภัณฑ์ที่ตรงต่อเวลาอย่างมาก
โดยการบริหารจัดการ Logistics ที่ดี และเน้นการให้บริการทั้งก่อนและหลังการขาย เช่น
การให้ความร่วมมือกันระหว่างบริษัทกับลูกค้าเกี่ยวกับเทคโนโลยีของตัวผลิตภัณฑ์
(Co-Technology) และการให้ความร่วมมือกับลูกค้าเกี่ยวกับการออกแบบผลิตภัณฑ์ (Co-Design)
เป็นต้น ซึ่งเป็นการสร้างภาพพจน์ ความน่าเชื่อถือ และความสัมพันธ์ที่ดีต่อลูกค้าอีกด้วย

คู่แข่ง

บริษัทที่จะมองได้ว่าเป็นคู่แข่งของบริษัทฯ ในธุรกิจ EMS ที่เป็นสินค้าประเภทเดียวกับบริษัทฯ ได้แก่
บริษัทที่เป็นบริษัทต่างชาติเป็นหลักซึ่งจะมีมากกว่า 10
รายทั้งนี้เมื่อเทียบกับคู่แข่งในกลุ่มธุรกิดังกล่าวถือว่าบริษัทฯเป็นบริษัทขนาดเล็กแต่มีนัยสำคัญต่ออุตสากหรรมเนื่องจากมีรายได้เกิน
1 พันล้านเหรียญสหรัฐ ทั้งนี้รายได้ของกลุ่มธุรกิจ EMS ใน 2555 จะมีประมาณ 357
พันล้านเหรียญสหรัฐ เมื่อพิจารณาส่วนแบ่งการตลาดจะพบว่า ในปี 2555 บริษัทฯ มีรายได้ 4.51
พันล้านเหรียญสหรัฐคิดเป็นส่วนแบ่งการตลาดประมาณร้อยละ 1.26 ของตลาด EMS
กลุ่มลูกค้าเป้าหมายของบริษัทฯ กับคู่แข่งจะเป็นลูกค้าในกลุ่มสินค้าอีเล็คโทรนิคส์เหมือนกัน
ซึ่งในแง่ของการแข่งขันมักจะมีในเรื่องของราคาและความตรงต่อเวลาในการส่งมอบสินค้า
ซึ่งบริษัทฯ มีการบริหารต้นทุนและการบริหารจัดการโรงงานที่ดีโดยใช้กลยุทธ์ที่กล่าวมาข้างต้น
นอกจากนี้บริษัทฯยังมีความพร้อมในด้านโรงงาน
สายการผลิตรวมทั้งทรัพยากรที่ยังสามารถรองรับการผลิตสินค้าจากคำสั่งซื้อของลูกค้ารายใหม่ๆได้และมีความยืดหยุ่นสามารถปรับเปลี่ยนได้อย่างรวดเร็ว
เพื่อขยายกำลังการผลิตในการรองรับงานที่จะเพิ่มขึ้น
นอกจากนี้การขยายฐานการผลิตไปยังภูมิภาคต่างๆทั่วโลกจะช่วยให้บริษัทฯสามารถตอบสนองความต้องการของลูกค้าได้ดีขึ้น
และยังมีโอกาสในการทำตลาดในพื้นที่ภูมิภาคที่ฐานการผลิตตั้งอยู่ได้เพิ่มขึ้นในอนาคตอีกด้วย

ลักษณะลูกค้าและกลุ่มลูกค้าเป้าหมาย

เนื่องจากบริษัทฯ เน้นการผลิตภายใต้เครื่องหมายการค้าของลูกค้า (EMS)
ดังนั้นลักษณะลูกค้าและกลุ่มเป้าหมายของบริษัทฯ
ทั้งในประเทศและต่างประเทศนั้นส่วนใหญ่จึงเป็นบริษัทฯ
ที่เป็นผู้ผลิตและจำหน่ายผลิตภัณฑ์อีเล็คโทรนิคส์ โดยแบ่งออกเป็น 2
กลุ่มเช่นเดียวกันกับลักษณะผลิตภัณฑ์ของบริษัทฯ คือ
กลุ่มอุปกรณ์คอมพิวเตอร์และกลุ่มอุปกรณ์โทรคมนาคม โดยลูกค้าแต่ละรายของบริษัทฯ
ส่วนใหญ่จะเป็นลูกค้าประจำที่ติดต่อซื้อขายกันมาเป็นเวลานานและยังมีกลุ่มลูกค้ารายใหม่ ซึ่งได้แก่
ลูกค้าทวีปยุโรป, ทวีปอเมริกา, ทวีปอเมริกาใต้, ภูมิภาคเอเชีย, ภูมิภาคออสเตรเลีย
และภูมิภาคแอฟริกา ทั้งนี้บริษัทฯ ยังมีความสัมพันธ์ที่ดี ซึ่งบริษัทฯ
ได้รับความไว้วางใจเกี่ยวกับผลิตภัณฑ์ รวมทั้งการจัดส่งที่ตรงต่อเวลากับทุก ๆ กลุ่มลูกค้าอีกด้วย

ณ วันที่ 31 ธันวาคม 2555 บริษัทฯ มีลูกค้าทั้งสิ้นประมาณ 95 ราย
โดยมียอดขายต่างประเทศประมาณร้อยละ 62 ของยอดขายรวม
และมียอดขายในประเทศประมาณร้อยละ 38 ของยอดขายรวม

ลูกค้ารายใหญ่ของบริษัทฯ คือ ลูกค้าที่บริษัทฯ มีสัดส่วนยอดขายเกินร้อยละ 10
ของรายได้รวมของบริษัท ในปี 2553 บริษัทฯ มีลูกค้ารายใหญ่ 3 รายซึ่งคิดเป็นร้อยละ 59.47
ในปี 2554 บริษัทฯ มีลูกค้ารายใหญ่ 3 รายซึ่งคิดเป็นร้อยละ 61.08 และในปี 2555 บริษัทฯ
มีลูกค้ารายใหญ่ 3 รายซึ่งคิดเป็นร้อยละ 43.64
ของรายได้รวมทั้งนี้ไม่มีลูกค้ารายใดที่มีสัดส่วนเกินกว่าร้อยละ 50 ของรายได้รวม

ตารางสัดส่วนรายได้ของลูกค้ารายใหญ่ทั้งในประเทศและต่างประเทศต่อรายได้รวม

  ------------------------- --------------- --------------- ---------------
  รายการ                    2553            2554            2555

  สัดส่วนรายได้จากลูกค้ารายใหญ่   59.47           61.08           43.64
  (ร้อยละ)                                                   

  จำนวนลูกค้ารายใหญ่ (ราย)     3               3               3
  ------------------------- --------------- --------------- ---------------

หมายเหตุ : ลูกค้ารายใหญ่หมายถึงลูกค้าที่บริษัทฯ มีสัดส่วนยอดขายเกินร้อยละ 10
ของรายได้รวมของบริษัทฯ ทั้งนี้ไม่มีลูกค้ารายใดที่มีสัดส่วนเกินกว่าร้อยละ 50 ของรายได้รวม

การจัดจำหน่ายและช่องทางการจัดจำหน่าย

  การจัดจำหน่ายและช่องทางการจัดจำหน่ายผลิตภัณฑ์ของบริษัทฯ
  จะเน้นตลาดในต่างประเทศเป็นหลัก เช่น

  [] ทวีปยุโรป

  [] ทวีปอเมริกา

  [] ทวีปอเมริกาใต้

  [] ภูมิภาคเอเชีย

  [] ภูมิภาคออสเตรเลีย

  [] ภูมิภาคแอฟริกา

ทั้งนี้ สำหรับปี 2555 บริษัทฯ และบริษัทย่อย ขายสินค้าผ่านบริษัทฯในเครือ (ไม่รวมบริษัทย่อย)
ร้อยละ 1.01 และขายสินค้าเองโดยไม่มีการขายผ่านตัวแทนจำหน่าย ร้อยละ 98.99

4.2.2 ภาวะอุตสาหกรรมและการแข่งขัน

ภาวะอุตสาหกรรม EMS (Electronics Manufacturing Services)

มีการคาดการณ์จากการวิเคราะห์ของ HIS ว่ารายได้ของกลุ่มอุตสาหกรรม EMS (Electronics
Manufacturing Service) ทั่วโลกจะเพิ่มขึ้นร้อยละ 4 มาอยู่ที่ระดับ 217 พันล้านเหรียญสหรัฐ
เป็นช่วงเวลาแรมปีที่การลดต้นทุนถือเป็นจุดขายสำคัญสำหรับอุตสาหกรรม EMS
อย่างไรก็ตามในขณะที่การลดต้นทุนนั้นยังเป็นปัจจัยที่สำคัญในอุตสาหกรรม EMS
การปรับปรุงในด้านความเร็วและการตอบสนองของห่วงโซ่อุปทาน (supply chain)
ก็ยังคงเป็นส่วนสำคัญในความสำเร็จอีกด้วย
ในขณะเดียวกันระบบห่วงโซ่อุปทานนี้ได้ถูกขยายออกไปทั่วโลกเพื่อยกระดับให้กว้างขวางขึ้นซึ่งเห็นได้จากสิ่งที่ปรากฏในอดีตที่ผ่านมา
ดังเช่นอุตสาหกรรมว่าจ้างการผลิตจะขยายห่วงโซ่อุปทานไปยังระดับโลกเพื่อลดระยะเวลาในการขนส่งสินค้าไปยังตลาดผู้ซื้อ
อีกนัยหนึ่งผู้ให้บริการ EMS
จะมีการเปลี่ยนแปลงการให้บริการจากรูปแบบจุดใดไปจุดหนึ่งเป็นการให้บริการแบบครบวงจรเพื่อเพิ่มมูลค่าของการให้บริการต่อลูกค้าเหนือคู่แข่ง

ทั้งนี้ตลาดอุตสาหกรรมรับผลิตสินค้าอีเล็คโทรนิคส์ภายใต้สัญญาการผลิต (Electronics Contract
Manufacturing-ECM) ทั่วโลก มีมูลค่า 410 พันล้านเหรียญสหรัฐในปี 2554
และมีการคาดการณ์ว่าจะเพิ่มสูงขึ้นเป็น 435 พันล้านเหรียญสหรัฐในปี 2556 และ 670
พันล้านเหรียญสหรัฐในปี 2561 คิดเป็นการเติบโตโดยรวมของช่วงระยะเวลา 5 ปี ที่ร้อยละ 9
ในส่วนของกลุ่มสินค้าคอมพิวเตอร์และโทรคมนาคมนั้นคาดว่าจะมีมูลค่าประมาณ 243
พันล้านเหรียญสหรัฐในปี 2555 และ 250 พันล้านเหรียญสหรัฐในปี 2556
โดยคาดว่าตลาดจะสามารถเติบโตได้ถึง 389 พันล้านเหรียญสหรัฐในปี 2561
ซึ่งจะคิดเป็นอัตราการเติบโตต่อปีร้อยละ 9.3
ในส่วนของกลุ่มสินค้าสิ้นเปลืองและสินค้าอุตสาหกรรมนั้นมีการคาดการณ์ว่าจะมีมูลค่า 128
พันล้านเหรียญสหรัฐในปี 2555 และ 132 พันล้านเหรียญสหรัฐในปี 2556
ทั้งกลุ่มนี้คาดว่าจะมีมูลค่าการเติบโตสูงถึง 203 พันล้านเหรียญสหรัฐในปี 2561
ซึ่งคิดเป็นอัตราการเติบโตร้อยละ 8.9 และในส่วนของอุปกรณ์อื่นๆนั้นจะมีมูลค่าประมาณ 51
พันล้านเหรียญสหรัฐในปี 2555 และ 53.4 พันล้านเหรียญสหรัฐในปี 2556 และมีการเติบโตถึง 78
พันล้านเหรียญสหรัฐในปี 2561 โดยคิดเป็นอัตราการเติบโตที่ร้อยละ 7.9

แผนภูมิแสดงประมาณการณ์รายได้ EMS และ ODM (หน่วย: พันล้านเหรียญสหรัฐ)

[]

ที่มา : HIS iSuppli Research, มกราคม 2555

ภาพรวมของอุตสาหกรรมเครื่องรับส่งสัญญาณดาวเทียม (Set Top Box)

ตลาดเครื่องรับส่งสัญญาณดาวเทียมยังคงเป็นธุรกิจหลักสำหรับอุตสาหกรรมโทรทัศน์ในระบบจ่ายเงินที่ผู้ประกอบการได้นำเสนอการใช้กล่องรับส่งสัญญาณดาวเทียมเป็นประโยชน์ในการให้บริการแบบเดิมและขยายไปถึงการรับส่งวีดีโอเพื่อรักษาจำนวนสมาชิกเดิมและพัฒนาจำนวนสมาชิกให้เพิ่มขึ้น

นอกจากนี้ชุดกล่องรับสัญญาณดาวเทียมในรุ่นใหม่ๆที่มีข้อความซึ่งเป็นช่องทางของสื่อหรือกล่องอัจริยะนั้นได้มีการเปิดตัวในตลาดเทเลคอมซึ่งเป็นการนำเสนอในรูปแบบใหม่ๆ
เช่นระบบการแปลรหัสของสัญญาณ ระบบการทำงานแบบไร้สาย
การจัดการเนื้อหาแบบหลายแพลตฟอร์ม การกระจายของสื่อและช่องทางการส่งในหลายๆช่องทาง
โดยในภาพรวมแล้วโอกาสการเติบโตของอุตสาหกรรมจะแบ่งตามภูมิภาคต่างๆ
กล่าวคือในภูมิภาคเอเชียแปซิฟิคจะคิดเป็นประมาณร้อยละ 45 ของยอดรวมในปี 2555
และคาดว่ายังคงเห็นการเติบโตอย่างต่อเนื่องไปในปี 2556
อีกด้านหนึ่งแนวโน้มการเติบโตในภูมิภาคอื่นๆที่เล็กกว่ารวมถึงยุโรปตะวันออกนั้นจะมีการเติบโตจากร้อยละ
16 เป็นร้อยละ 18 และภูมิภาคลาตินอเมริกาจะมีการเติบโตจากร้อยละ 4 เป็นร้อยละ 6
ในส่วนของภูมิภาคอเมริกาเหนือนั้นการอิ่มตัวของตลาดอุตสาหกรรมโทรทัศน์ระบบจ่ายเงินนั้นยังคงทำให้จำนวนสมาชิกลดลงเมื่อเปรียบเทียบเป็นรายไตรมาส
ซึ่งส่งผลกระทบต่ออุตสาหกรรมเครื่องรับส่งสัญญาณดาวเทียมลดลงร้อยละ 4 จากประมาณการณ์
แต่กระนั้นยอดขายจะมีความยั่งยืนตามที่ผู้ผลิตได้พัฒนากล่องรับส่งสัญญาณดาวเทียมให้มีความก้าวหน้าขึ้นเพื่อสามารถให้บริการได้หลากหลายซึ่งจะดึงดูดรายได้ใหม่ๆจากสมาชิกได้

แผนภูมิแสดงประมาณการติดตั้งเครื่องรับส่งสัญญาณดาวเทียมและการใช้อุปกรณ์แบ่งหน้าจอการทำงานในระบบโทรทัศน์แบบจ่ายเงิน

[]

ที่มา : HIS Screen Digest, กรกฎาคม 2555

แผนภูมิแสดงประมาณการผลิตเครื่องรับส่งสัญญาณดาวเทียมทั่วโลกแยกตามประเภท (หน่วย :
ร้อยละ)

[]

ที่มา : Infonetics Research, Set Box Boxes and Subscribers Quarterly
Market Size, Share and Forecast, มีนาคม 2555

ภาพรวมของอุตสาหกรรมฮาส์ดดิสก์ไดรฟ์ (Hard Disk Drive-HDD)

“แม้จะมีความกังวลเรื่องเศรษฐกิจทั้งในระดับโลกและระดับภูมิภาค
แต่ผู้บริโภคยังคงลงทุนในโครงสร้างพื้นฐานสำหรับอุปกรณ์เก็บข้อมูลอย่างต่อเนื่อง
ซึ่งช่วยขับเคลื่อนตลาดโลกในไตรมาสที่ 2
ให้เติบโตในระดับเลขสองหลักในภูมิภาคตลาดเกิดใหม่และยังคงมีอุปสงค์ที่แข็งแกร่งในสินค้าเก็บข้อมูลระดับกลาง”
จากคำกล่าวของ ลิส คอนเนอร์ นักวิเคราะห์อาวุโส ฝ่ายระบบอุปกรณ์เก็บข้อมูล

การผลิต HDD ได้ฟื้นตัวอีกครั้งหลังปัญหาอุทกภัยในปี 2554 ของประเทศไทยคลี่คลาย
ทั้งนี้มีการเติบโตร้อยละ 8 ในไตรมาสที่ 2 ปี 2555
และคาดว่าจะมีการเติบโตอย่างต่อเนื่องซึ่งเป็นผลจากการพัฒนาระบบเทคโนโลยีอยู่ตลอดเวลา
นอกจากนี้อุตสาหกรรมไฟฟ้าและอีเล็คโทรนิคส์ของประเทศไทยนั้นอยู่ในจุดที่แข็งแกร่งมากเมื่อเปรียบเทียบกับคู่แข่ง
และยังถือได้ว่าเป็นตลาดที่ใหญ่ที่สุดในโลกสำหรับผู้ผลิตฮาร์ดดิสก์ไดรฟ์
อุตสาหกรรมไฟฟ้าและอีเล็คโทรนิคส์ยังคงสามารถสร้างรายได้ให้กับประเทศไทยคิดเป็นสัดส่วนร้อยละ
25-30 ของรายได้จากการส่งออกทั้งหมดตลอดปี
และคาดว่าจะมียอดส่งออกในกลุ่มอุตสาหกรรมนี้มากกว่า 54 พันล้านเหรียญสหรัฐในปี 2555
ทั้งนี้ภาคอุตสาหกรรมอีเล็คโทรนิคส์คิดเป็นสัดส่วนร้อยละ 60
ของการส่งออกสินค้าของอุตสาหกรรมไฟฟ้าและอีเล็คโทรนิคส์ซึ่งรวมถึงสินค้าประเภทฮาร์ดดิสก์ไดรฟ์
วงจร IC เซมิคอนดักเตอร์ คอมเพรสเซอร์และอุปกรณ์สำหรับโทรศัพท์เคลื่อนที่

ด้วยความเชื่อที่ว่าตลาดของ HDD และ ODD
นั้นยังสามารถเติบโตได้อย่างต่อเนื่องจากการขับเคลื่อนโดยหน่วยประเมินผลรุ่นใหม่ๆสำหรับเซิร์ฟเวอร์และอุปกรณ์เก็บข้อมูลแบบใหม่ๆซึ่งจะเข้าสู่ตลาด
การเปลี่ยนคอมพิวเตอร์ใหม่ขององค์กรธุรกิจอย่างต่อเนื่องและการพัฒนาระบบการเก็บข้อมูลบนเครือข่ายอินเทอร์เนต
นอกจากนี้ยังมีความเชื่อว่าอุตสาหกรรมอุปกรณ์จัดเก็บข้อมูลนั้นจะมีประสิทธิภาพมากขึ้นหลังจากผ่านประสบการณ์ในเรื่องต่างๆ
ทั้งในเรื่องสภาวะเศรษฐกิจที่ชะลอตัว แผ่นดินไหว น้ำท่วม รวมถึงการเปลี่ยนแปลงของเทคโนโลยี

ตารางแสดงประมาณการผลิต HDD ทั่วโลกและส่วนแบ่งการตลาด (หน่วย: ล้านชิ้น)

  -------------- -------------- ------------------------ -------------- ---------------------------------
  บริษัท           ไตรมาสที่ 2      ส่วนแบ่งการตลาดในไตรมาสที่ 2 ไตรมาสที่ 1/2555 ร้อยละการเติบโตเปรียบเทียบรายไตรมาส
                 /2555          /2555                                   

  WD             71.0           45%                      63.8           11.3%

  Seagate        65.9           42%                      60.7           8.6%

  Toshiba        20.1           13%                      20.6           -2.4%

  รวม            157.0          100%                     145.1          8.2%
  -------------- -------------- ------------------------ -------------- ---------------------------------

ที่มา: HIS iSuppli Research, สิงหาคม 2555

แผนภูมิแสดงการผลิต HDD ทั่วโลก (หน่วย : ล้านชิ้น)

[]

ที่มา: HIS iSuppli Research,กันยายน 2555

ภาพรวมของอุตสาหกรรมเครื่องพิมพ์ (Printer)

จากบทวิเคราะห์ของ Global Industry Analysts
มีการคาดการณ์ว่าตลาดอุตสาหกรรมปริ้นเตอร์และสินค้าที่เกี่ยวข้องจะเติบโตถึง 21
พันล้านเหรียญสหรัฐในปี 2558
ในความเป็นจริงตลาดได้ถูกขับเคลื่อนโดยอุปสงค์สำหรับปริ้นเตอร์สีแบบดิจิตอล ปริ้นเตอร์แบบเฉพาะ
และปริ้นเตอร์แบบพ่นหมึก นอกจากนี้การเปลี่ยนแปลงของเทคโนโลยีดิจิตอล
ผลิตภัณฑ์และนวตกรรมใหม่ๆยังช่วยกระตุ้นอุตสาหกรรมปริ้นเตอร์ด้วย

ยกตัวอย่างเช่น อุปสงค์ของปริ้นเตอร์แบบพ่นหมึก
และปริ้นเตอร์ที่ไม่ต้องเชื่อมต่อกับคอมพิวเตอร์ซึ่งจะใช้เชื่อมต่อกับการ์ดความจำที่บรรจุอยู่ในกล้องดิจิตอลได้โดยตรงจะช่วยเพิ่มการใช้งานส่วนบุคคลให้กับผลิตภัณฑ์ดิจิตอล
นอกจากนี้การเติบโตของตลาดเครื่องปริ้นเตอร์ขนาดใหญ่โดยเฉพาะกลุ่มที่มีความเร็วในการทำงานสูงนั้นถูกขับเคลื่อนโดยการเปลี่ยนแปลงความต้องการอย่างรวดเร็วของผู้บริโภค
ด้วยสาเหตุที่ภาคธุรกิจมีความต้องการอย่างต่อเนื่องในด้านการโฆษณาประชาสัมพันธ์กิจกรรมต่างๆเพื่อรักษาแบรนด์และประสบความสำเร็จในการแข่งขันเหนือคู่แข่ง
อีกนัยหนึ่งจากบทวิเคราะห์ของ Gartner
กล่าวว่าการเติบโตของปริ้นเตอร์แบบมัลติฟังซ์ชั่นนั้นจะเติบโตจากการขับเคลื่อนของกลุ่มธนาคาร
สถาบันการเงิน ธุรกิจประกันภัย การศึกษาและหน่วยงานภาครัฐ

ตารางแสดงส่วนแบ่งการตลาดของอุปกรณ์ประกอบปริ้นเตอร์ และการเติบโตเปรียบเทียบปีต่อปี
ในไตรมาสที่ 2 ปี 2555

  ----------- --------------- ---------------------- --------------- ---------------------- -----------
  ชื่อผู้ผลิต      ไตรมาสที่ 2 ปี     ส่วนแบ่งการตลาดไตรมาสที่ 2 ไตรมาสที่ 2 ปี     ส่วนแบ่งการตลาดไตรมาสที่ 2 2Q55/2Q54
              2555            ปี 2555                 2554            ปี 2554                 การเติบโต
              (จำนวนการผลิต)                          (จำนวนการผลิต)                          

  1. HP       10,500,055      39.6%                  12,020,025      41.5%                  -12.7%

  2. Canon    5,667,915       21.4%                  5,637,249       19.5%                  0.5%

  3. Epson    3,497,137       13.2%                  3,541,286       12.2%                  -1.3%

  4. Brother  1,722,078       6.5%                   1,617,180       5.6%                   6.5%

  5. Samsung  1,342,379       5.0%                   1,720,311       6.0%                   -22.0%

  อื่นๆ         3,786,797       14.3%                  4,407,669       15.2%                  -14.1%

  รวม         26,516,361      100.0%                 28,943,720      100%                   -8.4%
  ----------- --------------- ---------------------- --------------- ---------------------- -----------

ที่มา: IDC Worldwide Quarterly Hardcopy Peripherals Tracker, สิงหาคม 2555

ภาพรวมของอุตสาหกรรมแม่พิมพ์พลาสติก

ตลาดทั่วโลกสำหรับการผลิตแม่พิมพ์พลาสติกคาดว่าคิดเป็น 79 พันกิโลตันในปี 2553
และจะเพิ่มสูงขึ้นถึง 116 พันกิโลตันในปี 2561 คิดเป็นอัตราการเติบโตต่อปีร้อยละ 4.9 จากปี
2556-2561 ในส่วนของรายได้คาดว่าตลาดจะมีมูลค่า 252 พันล้านเหรียญสหรัฐในปี 2561
คิดเป็นอัตราการเติบโตต่อปีร้อยละ 5.35 จากปี 2556-2561

โดยภาพรวมแล้วตลาดแม่พิมพ์พลาสติกถือเป็นจุดเริ่มต้นของการเปลี่ยนแปลงที่รวดเร็วเมื่อพิจารณาถึงภูมิภาคเอเชียที่เป็นตลาดเกิดใหม่อย่างรวดเร็วจนเป็นศูนย์กลางของความสมดุลแห่งใหม่ในตลาดโลกที่มีความแข็งแกร่งของระดับอุตสาหกรรมในประเทศเศรษฐกิจขนาดใหญ่ของภูมิภาค
เช่น จีนและอินเดีย ทั้งนี้เมื่อพิจารณาไปยังภูมิภาคต่างๆทั่วโลกนั้น
ภูมิภาคเอเชียแปซิฟิกถือเป็นตลาดที่ใหญ่ที่สุดสำหรับอุตสาหกรรมแม่พิมพ์พลาสติกซึ่งคิดเป็นร้อยละ
37.2 จากส่วนแบ่งการตลาดทั้งหมดในปี 2554
และตามมาด้วยทวีปอเมริกาเหนือและยุโรปที่เป็นตลาดใหญ่อันดับที่ 2 และ3 ตามลำดับ
และท่ามกลางทั้งหมดนี้ การใช้ประโยชน์ทางด้านงานบรรจุภัณฑ์นั้นคิดเป็นสัดส่วนร้อยละ 31.9
ของตลาดทั้งหมดในขณะที่กลุ่มสินค้าอุปโภคและบริโภครวมถึงสินค้าอีเล็คโทรนิคส์มีส่วนแบ่งการตลาดคิดเป็นสัดส่วนร้อย
30.1 ในปีเดียวกัน
ซึ่งทั้งหมดนี้กลุ่มสินค้าอุปโภคและบริโภคและกลุ่มสินค้าอีเล็คโทรนิคส์ถือได้ว่ามีอัตราการเติบโตเร็วที่สุดสำหรับอุตสาหกรรมแม่พิมพ์พลาสติกซึ่งยังคงมีการย้ายฐานการผลิตไปยังภูมิภาคที่มีต้นทุนต่ำกว่าในประเทศของภูมิภาคเอเชียซึ่งเป็นจุดเริ่มต้นของการเติบโตในระยะกลางถึงระยะยาว

4.3 การจัดหาผลิตภัณฑ์และบริการ

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) มีสำนักงานใหญ่ตั้งอยู่ที่
191/54, 191/57 อาคาร ซีทีไอ ทาวเวอร์ ชั้น 18 ถนนรัชดาภิเษก แขวงคลองเตย
เขตคลองเตย กรุงเทพฯ 10110 ทั้งนี้บริษัทฯ มีโรงงานสำหรับผลิตสินค้าอีเล็คโทรนิคส์
โดยมีรายละอียดดังนี้

โรงงานในประเทศไทย

โรงงาน จ.สมุทรสาคร : ตั้งอยู่ที่ 60 หมู่ 8 ถนนเศรษฐกิจ ตำบลคลองมะเดื่อ อำเภอกระทุ่มแบน
จังหวัดสมุทรสาคร 74110 บนเนื้อที่ 62 ไร่ 4 งาน 84 ตารางวา ปัจจุบันมีอาคารโรงงาน 4
โรงงาน และอาคารวิจัยและพัฒนา 1 อาคาร
รวมพื้นที่ตัวอาคารโรงงานและอาคารวิจัยและพัฒนาประมาณ 113,936 ตารางเมตร

โรงงาน จ.เพชรบุรี : ตั้งอยู่ที่ 138 หมู่ 4 ถนนเพชรเกษม ตำบลสระพัง อำเภอเขาย้อย
จังหวัดเพชรบุรี 76140 บนเนื้อที่ 72 ไร่ 1 ตารางวา รวมพื้นที่ตัวอาคารโรงงานประมาณ
202,872 ตารางเมตร

โรงงานในประเทศจีน:

บริษัทฯ ยังมีโรงงานในประเทศสาธารณรัฐประชาชนจีน อีกจำนวน 4 โรงงาน

โรงงานที่ 1-2 จัดตั้งในนาม Cal-Comp Electronics (Suzhou) Co., Ltd. และ
Cal-Comp Optical Electronics (Suzhou) Co., Ltd ตั้งอยู่ที่ 2288
ถนนเจียงซินตะวันออก เขตพัฒนาเศรษฐกิจอู๋เจียง มณฑลเจียงซู ประเทศสาธารณรัฐประชาชนจีน
บนเนื้อที่ 25 ไร่ 2 งาน 386 ตารางวา ปัจจุบัน มีอาคารโรงงาน 3 โรงงาน
รวมพื้นที่ตัวอาคารที่1 ประมาณ 20,570 ตารางเมตร อาคารที่ 2 ประมาณ 23,000 ตารางเมตร
และอาคารที่ 3 ประมาณ 23,000 ตารางเมตร

โรงงานที่ 3 จัดตั้งในนามบริษัท Cal-Comp Electronics and Communication (Suzhou)
Co., Ltd. ตั้งอยู่เลขที่ 688, WuJiang Export Processing Zone, Pangjin Rd.,
Wujiang Economics Development Zone, Jiangsu Province, China
ประกอบด้วยอาคารโรงงาน 2 ชั้น ตั้งอยู่บนเนื้อที่ 80,000 ตารางเมตร มีเนื้อที่ใช้งาน 44,000
ตารางเมตร

โรงงานที่ 4 จัดตั้งในนามบริษัท Cal-Comp Technology (Suzhou) Co., Ltd. ตั้งอยู่ที่
Genway Factory, No.288, Shengpu Road, Export Processing Zone B, Suzhou
Industrial Park, Jiangsu Province, China มีพื้นที่ใช้งานของโรงงานจำนวน 7,533
ตารางเมตร

โรงงานในประเทศมาเลเซีย:

จัดตั้งในนามบริษัท Cal Comp (Malaysia) BHD SDN. BHD ตั้งอยู่ที่ Lot 711, Jalan Batu
Tiga Lama, Sungai Rasa, Seksyen 16, 40200 Shah Alam, Selagnor Darul
Ehsan, Malaysia มีพื้นที่ใช้งานของโรงงานจำนวน 65,000 ตารางเมตร

โรงงานในประเทศเม็กซิโก

จัดตั้งในนามบริษัท Cal-Comp Electronics de Mexico Co.SA de CV อยู่ที่ De Los
Encinos 1080 Sin Number Paque Industrial Villa Florida
มีพื้นที่ใช้งานของโรงงานจำนวน 11,783 ตารางเมตร

โรงงานในประเทศบราซิล

จัดตั้งในนามบริษัท CAL-COMP INDÚSTRIA E COMÉRCIO DE ELETRÔNICOS E INFORMÁTICA
LTDA มีที่ตั้งอยู่ที่ Rua Aracai, 143, Flores, CEP.: 69048-810, on city of
Manaus, Amazonas, Brazil พื้นที่ใช้งานของโรงงานจำนวน 30,775 ตารางเมตร

โรงงานในประเทศสหรัฐอเมริกา

บริษัทฯ มีโรงงานในประเทศสหรัฐอเมริกา อีกจำนวน 2 โรงงาน

โรงงานที่ 1 จัดตั้งในนามบริษัท Cal-Comp USA (San Diago), Inc. ตั้งอยู่ที่ 9877 Waples
Street San Diego, CA. USA พื้นที่ใช้งานของโรงงานจำนวน 6,000 ตารางเมตร

โรงงานที่ 2 จัดตั้งในนามบริษัท Cal-Comp USA (Indiana), Inc. ตั้งอยู่ที่ เลขที่ 1
Technology Way, Logansport, IN, USA พื้นที่ใช้งานของโรงงานจำนวน 6,700
ตารางเมตร

โรงงานประเทศฟิลิปปินส์

จัดตั้งในนามบริษัท New Kinpo Group Technology (Philippinces), Inc ตั้งอยู่ที่ No. 2
River Valley Road (Lot C3-13) Carmelray Industrial Park II Brgy. Punta,
Calamba City, Laguna 4027 พื้นที่ใช้งานของโรงงานจำนวน 17,471 ตารางเมตร

โรงงานผลิตแม่พิมพ์และชิ้นส่วนพลาสติก

บริษัทฯ ได้เข้าลงทุนในกิจการผลิตแม่พิมพ์และชิ้นส่วนพลาสติกในปัจจุบันคือ บริษัท Cal-Comp
Precision (Singapore) Ltd.
ซึ่งบริษัทดังกล่าวมีบริษัทย่อยซึ่งเป็นโรงงานผลิตแม่พิมพ์และชิ้นส่วนพลาสติกในประเทศไทย มาเลเซีย
และจีน จำนวน 5 แห่ง ซึ่งคิดเป็นพื้นที่ทั้งหมด 19,500 ตารางเมตร

ตารางแสดงปริมาณการผลิตจริง

(หน่วย : พันชิ้น)

+--------------------+-------+------+-------+--------+--------+------+
| รายละเอียด          | 2553  |      | 2554  |        | 2555   |      |
+--------------------+-------+------+-------+--------+--------+------+
|                    | จำนวน | ร    | จำนวน | ร้อยละ  | จำนวน  | ร    |
|                    |       | ้อยละ |       |        |        | ้อยละ |
+--------------------+-------+------+-------+--------+--------+------+
| ปริมาณการผลิตจริงต่อปี  | 22    | 9    | 25    | 95.13  | 3      | 9    |
|                    | 3,803 | 3.45 | 4,688 |        | 14,315 | 4.60 |
| -                  |       |      |       | 4.87   |        |      |
|  กลุ่มอุปกรณ์คอมพิวเตอร์ | 1     | 6.55 | 1     |        | 17,931 | 5.40 |
|                    | 5,688 |      | 3,042 |        |        |      |
| -                  |       |      |       |        |        |      |
|  กลุ่มอุปกรณ์โทรคมนาคม |       |      |       |        |        |      |
+--------------------+-------+------+-------+--------+--------+------+
| รวมทั้งสิ้น            | 23    | 10   | 26    | 100.00 | 3      | 10   |
|                    | 9,491 | 0.00 | 7,730 |        | 32,246 | 0.00 |
+--------------------+-------+------+-------+--------+--------+------+

การผลิตผลิตภัณฑ์ของบริษัทฯ และบริษัทย่อยนั้น เป็นการผลิตโดยใช้แรงงาน 1 กะต่อวัน (8
ชั่วโมง) ทั้งนี้ โดยภาพรวมบริษัทฯ ได้ใช้กำลังการผลิตคิดเป็น ร้อยละ 86, 90 และร้อยละ 95
ของกำลังการผลิตเต็มที่ ในปี 2553, 2554 และ 2555 ตามลำดับ

เพื่อเป็นการเพิ่มประสิทธิภาพในการผลิตสินค้าของบริษัทในขณะเดียวกันก็ยังคงสามารถรักษาความสามารถในการแข่งขันไว้ได้
บริษัทฯจึงได้พัฒนาระบบคอมพิวเตอร์เน็ตเวิร์คเพื่อควบคุมการผลิตแบบประจำวันขึ้นมา 4 ระบบ
ซึ่งประกอบไปด้วย ระบบตรวจสอบความผิดพลาดในการผลิตทุกขั้นตอน
ระบบประมวลผล0การผลิตแบบเรียวไทม์ ระบบการจัดซื้อออนไลน์
และระบบเซิฟเวอร์กลางเพื่อเก็บรวบรวมข้อมูลทั้งหมด
โดยการมีระบบดังกล่าวจะช่วยให้ทั้งบริษัทฯและลูกค้าสามารถเข้าถึงข้อมูลได้ง่ายซึ่งจะสามารถนำข้อมูลไปใช้ประโยชน์ด้านการวิเคราะห์ผลการผลิตได้ทันท่วงทีและแม่นยำมากขึ้น

ปริมาณการสั่งซื้อวัตถุดิบในประเทศและต่างประเทศปี 2553-2555

บริษัทฯและบริษัทย่อย ได้จัดซื้อวัตถุดิบจากคู่ค้าทั้งในประเทศไทยและต่างประเทศ
โดยมีรายละเอียดของการจัดซื้อรวมของทั้งกลุ่มระหว่างปี 2553 -2555 ดังต่อไปนี้

+----------------------+--------+-----+--------+-----+--------+-----+
| ประเภทการสั่งซื้อ        | 2553   |     | 2554   |     | 2555   |     |
+----------------------+--------+-----+--------+-----+--------+-----+
|                      | ล้านบาท | ร้อ  | ล้านบาท | ร้อ  | ล้านบาท | ร้อ  |
|                      |        | ยละ |        | ยละ |        | ยละ |
+----------------------+--------+-----+--------+-----+--------+-----+
| วัตถุดิบในประเทศ        | 22,    | 21  | 24,    | 20  | 15,    | 12  |
|                      | 296.39 | .43 | 515.72 | .84 | 048.82 | .94 |
| วัตถุดิบจากต่างประเทศ    |        |     |        |     |        |     |
|                      | 81,    | 78  | 93,    | 79  | 101,   | 87  |
|                      | 770.00 | .57 | 134.58 | .16 | 275.08 | .06 |
+----------------------+--------+-----+--------+-----+--------+-----+
| รวม                  | 104,   | 100 | 117,   | 100 | 116,   | 100 |
|                      | 066.39 | .00 | 650.30 | .00 | 323.90 | .00 |
+----------------------+--------+-----+--------+-----+--------+-----+

ประเภทและแหล่งที่มาของวัตถุดิบสำคัญ 

วัตถุดิบที่ใช้ในการผลิตสามารถแบ่งออกเป็น 2 กลุ่ม ได้ดังนี้

(1) กลุ่มวัตถุดิบที่ใช้ประกอบภายใน

วัตถุดิบที่ใช้ประกอบภายในภายใน ส่วนใหญ่จะเป็นส่วนประกอบที่อยู่ภายในตัวผลิตภัณฑ์ที่บริษัทฯผลิต
ซึ่งมีรายละเอียดดังนี้

  ------------------- --------------------------- -----------------------
  ประเภทวัตถุดิบ         รายละเอียดเพิ่มเติม             แหล่งที่มาของวัตถุดิบ

  Radio Components    เสาอากาศ                    ไต้หวัน, เกาหลี,
                      ข้อต่อสายนำไฟฟ้าชนิดบาลัน        สาธารณรัฐประชาชนจีน
                      วงจรกรองความถี่ ทรานซิฟเวอร์    
                      เครื่องจูนเนอร์ วงจรขยายเสียง    
                      เครื่องสะท้อนเสียง และคริสตัล     

  Chip IC             MCP, DSP ชิฟขยายสัญญาณเสียง    สิงคโปร์, ญี่ปุ่น,
                      หน่วยความจำ LCM driver       เกาหลี,สหรัฐอเมริกา
                      ตัวควบคุมการเปิดปิด และ IC มีเดีย 

  อุปกรณ์หลัก            CPU, ฮาร์ดดิส,                ไทย,ไต้หวัน,
                      หมึก,หัวเข็มใช้ในการพิมพ์เอกสาร   สาธารณรัฐประชาชนจีน,
                      และตัวส่งสัญญาณ                สิงคโปร์, ญี่ปุ่น

  ชิ้นส่วนเบ็ดเตล็ด        ตัวเก็บประจุ ตัวนำกระแสไฟฟ้า     ไทย, ไต้หวัน,
                      มอเตอร์ควบคุมการสั่น ตัวรับสัญญาณ  สาธารณรัฐประชาชนจีน,
                      ไมโครโฟน, Metal dom, สวิสซ์,  ญี่ปุ่น,สหรัฐอเมริกา
                      ตัวเชื่อม, FPC, หลอด LED,      
                      Discrete, แผ่น PCB, Res      
  ------------------- --------------------------- -----------------------

(2) กลุ่มวัตถุดิบที่ใช้ประกอบภายนอก

วัตถุดิบที่ใช้ประกอบภายนอก ส่วนใหญ่จะเป็นส่วนประกอบที่เป็น Case ของตัวผลิตภัณฑ์
และเป็นส่วนประกอบภายนอกของผลิตภัณฑ์ ซึ่งมีรายละเอียดดังนี้

  ------------------- --------------------------- -----------------------
  ประเภทวัตถุดิบ         รายละเอียดเพิ่มเติม             แหล่งที่มาของวัตถุดิบ

  Adapter และ Cables  สายไฟและหม้อแปลงไฟฟ้า         ไทย, มาเลเซีย,
                                                  สาธารณรัฐประชาชนจีน

  Case                พลาสติก และชิ้นส่วนพลาสติก       ไทย, สาธารณรัฐประชาชนจีน

  บรรจุภัณฑ์             กล่องกระดาษ โพลีโฟม ถุงพลาสติก  ไทย
                      เทป กาว และป้าย              
  ------------------- --------------------------- -----------------------

ผู้จำหน่ายวัตถุดิบ

วัตถุดิบที่เป็นส่วนประกอบสำคัญของผลิตภัณฑ์ เช่น IC, Chip
ส่วนใหญ่จะเป็นการจัดซื้อที่ถูกกำหนดโดยลูกค้า
ซึ่งบริษัทใหญ่และบริษัทร่วมอาจถือได้ว่าเป็นหนึ่งในลูกค้าของบริษัทฯ อย่างไรก็ตาม บริษัทฯ
มีการตรวจสอบคุณภาพของวัตถุดิบที่สั่งซื้อโดยการสุ่มตัวอย่างตามอัตราส่วนของวัตถุดิบแต่ละประเภทและตรวจสอบคุณสมบัติของผู้จำหน่ายวัตถุดิบแต่ละราย
โดยบริษัทฯ ใช้ระบบ Vendor Quality Assurance
ในการตรวจสอบคุณสมบัติของผู้จำหน่ายวัตถุดิบ ตั้งแต่เริ่มแรก และบริษัทฯ
จะสั่งซื้อวัตถุดิบจากผู้จำหน่ายที่มีคุณสมบัติตามที่บริษัทฯกำหนดไว้ ตัวอย่างเช่น ได้รับใบรับรอง ISO
9002 เป็นต้น

นอกจากนี้ บริษัทฯ ได้อนุญาตให้ผู้จำหน่ายวัตถุดิบ 3 ราย เข้ามาตั้งโรงงานภายในบริษัทฯ
เพื่อให้บริษัทฯ สามารถควบคุมคุณภาพของวัตถุดิบ ช่วยประหยัดเนื้อที่เก็บวัตถุดิบ
และสามารถลดเวลาขนส่งได้ โดยผู้จำหน่ายวัตถุดิบทั้ง 3 ราย มิได้มีส่วนเกี่ยวข้องกับบริษัทฯ
และผู้บริหารของบริษัทฯ ผู้จำหน่ายวัตถุดิบดังกล่าว ได้แก่

  --------------------------------------- -------------------------------
  บริษัท(มีที่ตั้งในโรงงาน)                      ประเภทวัตถุดิบ

  Ever Jet Co., Ltd.                      ชิ้นส่วนพลาสติก

  Jet Industries (Thailand) Co., Ltd.     ชิ้นส่วนพลาสติก

  MCT (Thailand) Co., Ltd.                ชิ้นส่วนเหล็ก
  --------------------------------------- -------------------------------

นโยบายการสั่งซื้อวัตถุดิบ

บริษัทฯใช้นโยบายในการเปรียบเทียบราคาในส่วนของวัตถุดิบที่จะซื้อจากผู้จำหน่ายแต่ละราย
รวมไปถึงการพิจารณาเลือกผู้จำหน่ายที่มีการจัดส่งสินค้าที่ตรงต่อเวลา
โดยจะพิจารณาถึงประโยชน์สูงสุดต่อบริษัทฯ เป็นเกณฑ์ในการตัดสินใจซื้อวัตถุดิบ นอกจากนี้
ในการสั่งซื้อจะทำการวางแผนการจัดซื้อล่วงหน้าโดยประสานงานกับฝ่ายขายและฝ่ายผลิต
เพื่อให้ทราบถึงความต้องการในการใช้วัตถุดิบในแต่ละช่วง
รวมทั้งมีการรักษาระดับของสินค้าคงคลังในส่วนของวัตถุดิบให้อยู่ในระดับที่เหมาะสม

ผลกระทบต่อสิ่งแวดล้อม

บริษัทฯ ให้ความสำคัญต่อสิ่งแวดล้อมมาโดยตลอด
ซึ่งตระหนักถึงความรับผิดชอบต่อสภาพแวดล้อมและผลกระทบอันอาจเกิดต่อสิ่งแวดล้อม
หรือที่จะก่อให้เกิดอันตราย หรือความเดือดร้อนรำคาญแก่ผู้อยู่ใกล้เคียง
รวมทั้งการซ่อมบำรุงรักษาเครื่องจักรเพื่อให้เกิดประสิทธิภาพที่สุดตลอดการใช้งานเพื่อการช่วยรักษาสิ่งแวดล้อม
บริษัทฯ ยังให้ความร่วมมือกับหน่วยงานภาครัฐในการดำเนินการลดผลกระทบต่อสิ่งแวดล้อม
โดยการปฏิบัติตามที่หน่วยงานภาครัฐกำหนดอย่างเคร่งครัด

สำหรับผลกระทบต่อสิ่งแวดล้อมดังกล่าวข้างต้น บริษัทฯ ได้ผ่านการตรวจสอบจากหน่วยงานภาครัฐ
ได้แก่ กรมโรงงานกระทรวงอุตสาหกรรม และที่ผ่านมาบริษัทฯ
ไม่มีข้อพิพาทในเรื่องสิ่งแวดล้อมแต่อย่างใด นอกจากนี้บริษัทฯ ยังได้รับการรับรองมาตรฐาน ISO
14001 Version 1996 ซึ่งตรวจสอบและประเมินโดย Det Norske Veritas (DNV) ในปี
2540 และได้รับการรับรองมาตรฐาน ISO 14001 Version 1996 ซึ่งตรวจสอบและประเมินโดย
AFAQ & BESTCERT ในปี 2546 ซึ่งถือได้ว่าบริษัทฯ
ปฏิบัติเกี่ยวกับด้านรักษาสิ่งแวดล้อมอยู่ในเกณฑ์มาตรฐาน

4.4 งานที่ยังไม่ได้ส่งมอบ

ไม่มี